CELEX: 32020D0664
Language: bg
Date: 2020-05-18 00:00:00
Title: Решение (ОВППС) 2020/664 на Съвета от 18 май 2020 година за изменение на Решение (ОВППС) 2019/2110 относно консултативна мисия на Европейския съюз по линия на ОПСО в Централноафриканската република (EUAM RCA)

19.5.2020   
               
               
                  BG
               
               
                  Официален вестник на Европейския съюз
               
               
                  L 157/3
               
            
         РЕШЕНИЕ (ОВППС) 2020/664 НА СЪВЕТА
         от 18 май 2020 година
         за изменение на Решение (ОВППС) 2019/2110 относно консултативна мисия на Европейския съюз по линия на ОПСО в Централноафриканската република (EUAM RCA)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 9 декември 2019 г. с Решение (ОВППС) 2019/2110 (1) Съветът създаде консултативна мисия на Европейския съюз по линия на ОПСО в Централноафриканската република (EUAM RCA) с мандат за две години, считано от началото на дейността на мисията.
                  
               
                     (2)
                  
                  
                     Беше определена референтна сума за шестте месеца, считано от приемането на Решение (ОВППС) 2019/2110, а именно до 8 юни 2020 г., през които трябваше да бъде извършена необходимата подготовка за постигане на първоначална оперативна готовност на EUAM RCA, като се очакваше при започването на дейността на EUAM RCA да бъде определена референтна сума за остатъка от мандата.
                  
               
                     (3)
                  
                  
                     При сегашните обстоятелства, свързани с пандемията, предизвикана от COVID-19, началото на дейността на EUAM RCA се нуждае от допълнителни подготвителни действия.
                  
               
                     (4)
                  
                  
                     Във връзка с това на 16 април 2020 г. Комитетът по политика и сигурност постигна съгласие, че срокът на валидност на първоначалната референтна сума следва да бъде удължен с два месеца, а именно до 8 август 2020 г.
                  
               
                     (5)
                  
                  
                     Решение (ОВППС) 2019/2110 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 13 от Решение (ОВППС) 2019/2110 параграф 1 се заменя със следното:
            
                        „1.
                     
                     
                        Референтната сума, предназначена за покриване на свързаните с EUAM RCA разходи за периода до 8 август 2020 г., е в размер на 7 100 000 EUR. Решението за размера на референтната сума за следващите периоди се взема от Съвета.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 18 май 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение (ОВППС) 2019/2110 на Съвета от 9 декември 2019 г. относно консултативна мисия на Европейския съюз по линия на ОПСО в Централноафриканската република (EUAM RCA) (ОВ L 318, 10.12.2019 г., стр. 141).